Madryn (santes)

Santes  o'r 5g oedd Madryn neu Madrun, Lladin: Materiana).

 Teulu 
Madryn oedd un o ferched Gwerthefyr (Vortimer), mab Gwrtheyrn. Pan ffurfiodd ei thaid gynghrair gyda'r Sacsoniaid trowyd nifer o benaethiaid Celtaidd yn ei erbyn, gan gynnwys Gwrthefyr. Lladdwyd ei thad yn 457. Priododd Madryn ag Ynyr Gwent, pennaeth Gwent a chawsant fab, Ceidio. Bu Madryn gyda'i thaid pan gorfodwyd ef i ffoi i gaer ger yr Eifl, ger Cwm Nant Gwrtheyrn yn Llŷn.Spencer, R. 1991, Saints of Wales and the West Country, Llanerch . Llosgodd ei elynion y gaer yn 464. Bu farw Gwrtheyrn ond llwyddodd Madryn i ffoi i Garn Fadryn gyda'i phlentyn hynaf, Ceidio, yn ei breichiau. Cafodd Madryn ac Ynyr blant eraill: Iddon, Tegern a Teigiwg. Priododd wedyn â Gwgon o deulu Ceredig a chafodd fab, Cedwyn, ganddo.The Book of Welsh Saints, tud. 344.

Cysylltir Madryn, felly, â Gwynedd, Gwent, cartref ei gŵr cyntaf, Ceredigion, cartref ei ail ŵr, a Chernyw.

 Traddodiadau 
Dwedir iddi teithio gyda'i morwyn (neu ei chwaer) Anhun hyd nes iddynt sefydlu cymuned Gristnogol ger Trawsfynydd, Meirionnydd. Dywedir iddynt, ar eu taith, orffwys mewn llecyn arbennig a syrthio i gysgu. Cawsant yr un breuddwyd: gorchymyn i godi cymuned yno, yn y fan a'r lle. Gwnaed hynny a saif Eglwys y Santes Fadryn ar y llecyn heddiw. Mae adeilad presennol yr eglwys yn dyddio o'r 16g yn bennaf.Esgobaeth Bangor

Tua diwedd ei bywyd aeth i Minster yng Nghernyw ble sefydlodd gymuned Cristnogol arall. Mae eglwys a ffynnon ger Tintagel wedi cysegru iddi, hefyd. Bu farw ym Minster ger Boscastle, Cernyw.

Gwyliau:
9 Ebrill (gyda Cheidio, Minster; Materiana, Tintagel)
9 Mehefin (Trawsfynydd)

Llefydd sy'n dwyn enw'r santes

 # Eglwys neu Gymuned Delwedd Cyfesurynnau Lleoliad Wicidata 1 Eglwys Santes Madrun center|128px  Pluw Ragdinas ha Talkarn Q5470411 2 Eglwys Santes Madrun center|128px  Tintagol Q7808487 3 Eglwys y Santes Fadryn, Trawsfynydd center|128px  Trawsfynydd Q29484435

 Gweler hefyd 
Modron

Cyfeiriadau

Dolenni allanol
 Eglwys y Santes Fadryn ar wefan Esgobaeth Bangor

Catagori: Hanes Cymru
Catagori: Menywod mewn Hanes

Categori:Merched y 5ed ganrif o Gymru
Categori:Seintiau o Gymru
Categori:Seintiau o Gernyw